આ સંદર્ભમાં જણાવતાં પરાંના જાણીતા એસ્ટ્રોએન્ટ્રોલોજીસ્ટ ડૉક્ટર આનંદ જોષી કહે છે કે, વીસ વર્ષથી ઓછી ઉંમરની હોય એવી ૮૦ ટકા ભારતીય વસતિ ‘હેલીકૉબેક્ટર’ દ્વારા પીડાતી હોવાનું એક અભ્યાસ મુજબ જાણવા મળ્યું છે. અમુક લોકો તો કદાચ આના કોઇ ચિહ્ન પણ ન દર્શાવતા હોઇ એવું બની શકે પણ આવા લોકો આનો ચેપ ફેલાવવામાં અત્યંત અગત્યનો ભાગ ભજવે છે. વળી, ઘણાં લોકો તો આ ચિહ્નો અમુક દિવસો તથા મહિનાઓ બાદ પણ દર્શાવતા હોવાનું માલૂમ પડયું છે. મારા અનુભવ મુજબ આવા લોકોને મુખ્યત્વે અલ્સર, કેન્સર, હૃદયરોગ ઉપરાંત ‘ગ્રેસ્ટાઇટીસ’ (ઉદર પર સોજો) તથા ‘ઇસોફેગાઇટીસ (અન્નનળી પર સોજો) વગેરે સમસ્યા નડતી હોય છે.